Document ID: /roh_data/filtered/fineweb-2-filterrobots_roh.jsonl.gz/28818

La chombra dals represchentants, che vegn dominada dals democrats, ha decidì d'accusar Trump pervia da «provocaziun a rebelliunu» e d’arver uschia in uschenumnà «impeachment» encunter il president american.
L'impeachment sco tal vegn manà en la segunda chombra dal congress, il senat. Là fiss ina maioritad da 2/3 necessaria per sentenziar Donald Trump. Quai munta che passa in tozzel senaturs republicans stuessan s’exprimer encunter Trump. Il senat decida probabel pir suenter la saramentaziun dal nov president Joe Biden ils 20 da schaner en chaussa.
Als democrats vai tar l'impeachment era persuenter da sclauder Trump per l'avegnir d'uffizis publics. Uschia na pudess el era betg candidar il 2024 sco president.